Parlamentul  României

	Comisia pentru buget, finanţe şi bănci
	
	Bucureşti,        

Nr. 22/92/02.03.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea  şi completarea Codului fiscal din 22/12/2003, cu care comisia noastră a fost sesizată în fond cu adresa Biroului Permanent nr.PL.x 70  din  11 februarie 2009.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/92/02.03.2009


RAPORT

asupra propunerii legislative pentru modificarea şi completarea

 Codului Fiscal din 22/12/2003
Cu adresa nr. 70 din 11 februarie 2009, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea şi completarea Codului Fiscal din 22/12/2003.
Prezenta propunere legislativă are ca obiect de reglementare  modificarea lit. d) a art. 42 din Legea nr. 571/2003 privind Codul fiscal, cu modificările şi completările ulterioare, în sensul ca şi pensiile pentru persoanele cu handicap şi pentru pensionarii cu gradul I de invaliditate să constituie venituri neimpozabile.
La întocmirea raportului s-a avut în vedere avizul favorabil al Consiliului Legislativ,  precum şi punctul de vedere al Guvernului, care nu susţine adoptarea acestei propuneri  legislative.
Propunerea legislativă a fost respinsă de Senat în şedinţa din data de 4 februarie 2009.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
La lucrările comisiei au participat  27 deputaţi, din totalul de 31 membri ai comisiei.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Graţiela Iordache  – secretar de stat în Ministerul Finanţelor Publice
Raportul comisiei a fost adoptat cu unanimitate de voturi. 
  In urma dezbaterii propunerii legislative pentru modificarea şi completarea Codului Fiscal din 22/12/2003, în şedinţa din data de 25 februarie 2009, comisia propune Plenului Camerei Deputaţilor respingerea, deoarece prin neimpunerea veniturilor din pensii pentru pensionarii care au handicap grav sau accentuat şi a pensionarilor aflaţi în gradul I de invaliditate se creează un tratament discriminatoriu faţă de celelalte categorii de pensionari.
Deasemenea precizăm că reprezentanţii Ministerului  Finanţelor Publice s-au angajat în elaborarea unui proiect al Codului Fiscal  unitar integrat şi armonizat cu directivele Uniunii Europene, precum şi cu realităţile economice.
În raport de obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Viorel Ştefan
	SECRETAR,

Iuliu Nosa


             Consilier parlamentar:
    
Ene Giorgiana

